alexandrainst/scandi-wiki huggingface dataset:
Henrik Bull (jurist)

Se også Henrik Bull, for andre med dette navnet.

Henrik Bull (født 1957 i Oslo) er en norsk jurist og høyesterettsdommer. Han tok juridisk embedseksamen i 1984.

Etter eksamen var han konsulent og deretter førstekonsulent i Justis- og politidepartementets lovavdeling, og fra 1988 til 1996 lovrådgiver samme sted. Fra 1987 til 1988 var han dommerfullmektig ved Nedre Romerike sorenskriverembete. Fra 1996 til 2001 var han stipendiat ved Universitetet i Oslo, Juridisk fakultet, Senter for Europarett.

Han disputerte til juridisk doktorgrad i 2002 med avhandlingen EØS-avtalen og import av finansielle tjenester. Etter dette var han førsteamanuensis og direktør for Senter for Europarett til 1. januar 2006, da han ble utnevnt til dommer ved EFTA-domstolen i Luxembourg.

Den 18. juni 2010 ble Bull utnevnt til dommer ved Norges Høyesterett. Han tiltrådte i januar 2011.

Bibliografi 
 Det indre marked for tjenester og kapital: Import av finansielle tjenester (2002).

Referanser 

Norske høyesterettsdommere
Personer fra Oslo
Sverre Valen

Sverre Valen (født 9. mai 1925 i Levanger) er en norsk kordirigent. Han er særlig kjent som dirigent for Sandefjord Jentekor som han grunnla i 1956.

Valen fikk sitt gjennomnbrudd med Sandfjord jentekor i 1969 da de vant førsteprisen i BBCs prestisjetunge korkonkurranse Let the Peoples Sing. Koret er også tildelt førstepris i Weltjugendfest für Musik i 1979 og i 1990 samt NRKs landskonkurranse for kor 15 ganger. Han har også grunnlagt flere andre kor, deriblant Valen-koret (1964–1995), Valens Solistensemble, Bel Canto og Adventsangerne i 1984.

Valen har også drevet utstrakt reisevirksomhet med turneer i USA og i mange europeiske land, og har spilt inn en rekke plater.

Sammen med Valen-koret fikk han Spellemannprisen i 1974 i klassen «Årets seriøse plate» for Fjell-Noreg. Valen er også æresmedlem av Foreningen norske kordirigenter, og mottok Korprisen 2012 fra Norges Korforbund.

Valen ble i 1992 utnevnt til ridder av 1. klasse av St. Olavs Orden og er tildelt St. Olavsmedaljen.

I 1999 ble han utnevnt til «Århundrets Sandefjording» i klassen for kultur.

Valen, som er gift med sangpedagog Mary Valen, holdt sin siste konsert 8. juni 2013.

Referanser

Litteratur 
 Tore Sognefest: Kormesteren Sverre Valen – et fenomen i norsk musikkliv, Norsk Bokforlag, 2009. ISBN 9788270073429

Eksterne lenker 
 Sverre Valen - Norsk biografisk leksikon
 Sverre Valen 90 år - Norges Korforbund
 ‒ Ikke bare syng med det nebbet du har (NRK.no, publisert 16. november 2013, besøkt 21. desember 2014)
 Sverre Valen fyller 90 år - Et liv på korsangens vinger - Sandefjords Blad 9. mai 2015

Norske dirigenter
Riddere av 1. klasse av St. Olavs Orden
St. Olavsmedaljen
Vinnere av Spellemannprisen
Personer fra Levanger kommune
Personer fra Sandefjord kommune
Fødsler i 1925
Mustafa Abu al-Yazid

Mustafa Abu al-Yazid (også kjent som Sheikh Saeed, født som Mustafa Ahmed Muhammad Uthman Abu al-Yazid den 17. desember 1955 i Egypt, død 21. mai 2010 i Pakistan) var en egyptisk islamist, militant og Al-Qaidas sjef for deres operasjoner i Afghanistan. Han ble regnet som den tredje viktigste i Al-Qaida. 

Al-Yazid var fengslet i tre år i Egypt på grunn av sitt engasjement i attentatet mot Egypts president Anwar Sadat i 1981. I løpet av de tre årene i egyptisk fengsel ble han med i Egyptisk Islamsk Jihad, og i 1988 dro han til Afghanistan der han spilte en stor rolle i grunnleggelsen Al-Qaida.  

Han var misstenkt for å ha vært involvert i planleggingen av Terrorangrepet 11. september. 

Den 9. februar 2009 mottok den indiske regjeringen en video visstnok skulle stamme fra Al Yazid. På videoen kunne man se Al Yazid og han sier i videoen at hvis India angriper Pakistan så vil Pakistan slå hardt og nådeløst tilbake. Etterretningstjenesten både i India og USA ble tatt litt på senga fordi han lenge antas å ha vært død.

Dødsfall 
Al-Yazid ble drept i et amerikansk droneangrep i North Waziristan i Pakistan den 21. eller 22. mai 2010. Flere mennesker skal ha blitt drept i angrepet, inkludert hans kone, tre døtre og ett barnebarn.

Referanser 

Egyptiske islamister
Fødsler i 1955
Dødsfall i 2010
Personer tilknyttet Al-Qaida
Personer fra Nord-Afrika involvert i terroraktivitet
Personer fra krigen i Afghanistan (2001–2021)
Personer drept i krigen mot terror
Personer som led en voldelig død
Al-Jihad
Svein Aasten Dommerud

Svein Aasten Dommerud (født 29. juli 1935, død 7. oktober 2022) var en norsk lege og oberstløytnant i Forsvarets sanitet. 

Han var født i Drammen, vokste opp i Kristiansand og studerte medisin i Brussel og Wien. Han var spesialist i pediatri og viet mesteparten av sitt yrkesaktive liv til Forsvarets sanitet hvor han blant annet var sjef for medisinsk beredskap. Han hadde også ansvar for utstyr og forsyninger gjennom Norges Røde Kors. Han deltok i oppdrag i Nigeria, Syria, Jordan, Tyskland og Canada. Han var medlem av [[Utenriksdepartementet[]]s rådgivende utvalg for humanitær hjelp og finansiell støtte i krise- og katastrofetilstander i utlandet.

Referanser 

[[Kategori:Norske leger]
Sovjetunionen under Vinter-OL 1960

Sovjetunionen under Vinter-OL 1960. Sekstito sportsutøvere, førtiåtte menn og fjorten kvinner, fra Sovjetunionen deltok i åtte sporter, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1960 i Squaw Valley i California. Sovjetunionen, som deltok før andre gang i et vinter-OL, ble beste nasjon med sju gull-, fem sølv- og ni bronsemedaljer. Ishockeyspilleren Nikolaj Sologubov var Sovjetunionens flaggbærer under åpningsseremonien.

Medaljer

Medaljevinnerne

Referanser

Eksterne lenker 
  Soviet Union at the 1960 Squaw Valley Winter Games  på Sports-reference.com/olympics

Nasjoner under Vinter-OL 1960
Sovjetunionen under de olympiske leker
Sport i Sovjetunionen i 1960
Aksehelning

Aksehelning (også kalt oblikvitet) er den vinkelen som en tenkt eller virkelig akse har mot en tenkt linje som står vinkelrett på et referanseplan. Jordens aksehelning er et eksempel. Den tenkte rotasjonsaksen som jorden roterer omkring, jordaksen, hadde sommeren 2009 en helning på  i forhold til en linje som står vinkelrett på jordbanens plan. Helningen varierer fra 24,5° til 22,1° og tilbake igjen i løpet av godt og vel 41 000 år. Dette gjør at den nordlige polar­sirkelen vandrer mellom omtrent Brønnøy­sund i syd (jordaksen mest på skrå) og Moskenesøy i Lofoten i nord (jordaksen minst på skrå) og tilbake igjen i løpet av disse årene. For tiden minker jordens aksehelning med ca.  pr. år.

Det er jordaksens helning i forhold til sin bane rundt solen som gir oss årstider, midnattssol og polarnatt.

Se også 
Presesjon
Polarsirklene
Vendekretsene
Ekvator
Breddegrad
Milanković-syklusene.

Referanser

Eksterne lenker
 Obliquity of the Ecliptic and Nutation www.neoprogrammics.com

Vinkler
Planetologi
Artikler i astronomiprosjektet
Nils Rustung Mugaas

Nils Rustung Mugaas (1921–1992) var en norsk fagforeningsleder, lensmann og embetsmann. 

Nils R. Mugaas tok landsgymnaset på Voss – deretter kom andre verdenskrig og Norge ble okkupert. Han deltok i motstandsbevegelsen gjennom organisasjonen Bjørn West som hadde sitt fotfeste på vestlandet. Etter krigen fra ca. 1947 var han ansatt som lensmannsbetjent i Øystese i Hardanger. Mugaas tok politiskolen og flyttet til Oslo i 1956. 

Mugaas var formann i Statstjenestemannskartellet fra 1969 og ble kartellets første fastlønnede leder. Han ble deretter nestformann og formann i Statstjenestemannskartellet som var hovedsammenslutningen for statsansatte organisert i LO. I 1976 ble han personaldirektør i Staten. Skiftet over fra å være arbeidstakerrepresentant til å bli arbeidsgiverrepresentant. Han satt i den jobben fram til han fylte 70 år i 1991.  

Han var gift med Aasta Mugaas. De hadde tre sønner, Brynjulf Mugaas, Olav Mugaas og Pål Mugaas

Referanser

Kilder 
 

Norske fagforeningspersoner
Norske embets- og tjenestemenn
Personer fra Ullensvang kommune
Otto Homlung

Otto Homlung  (født 1943 i Oslo) er en norsk sceneinstruktør og tidligere teatersjef. Han er utdannet i litteratur- og teatervitenskap.

I 1967 ble han sekretær ved Den Nationale Scene, og  han debuterte der som instruktør i 1968 med teaterstykket Sirkulæret av Václav Havel. Han var fast knyttet til teateret i Bergen fra 1971 til 1973 som instruktør.  Fra 1975 var han frilans instruktør med oppsetninger på flere norske scener. Han hadde stor suksess med oppsetninger som  Medmenneske av Duun ved Riksteatret, Undset ved Nationaltheatret og Juvikfolket av Duun ved Det norske teatret.

I perioden fra 1984 til 1989 var han teatersjef ved Trøndelag Teater. I denne perioden satte han opp en rekke norske stykker til urpremiere. Fra 1990 til 1997 var han teatersjef ved  Det Norske Teatret. I 2005 ble han på nytt teatersjef ved Trøndelag Teater. I Hamsunåret 2009 erklærte Otto Homlung Trøndelag Teater som «Hamsunfri sone», noe som førte til debatt med både støtte- og avstandserklæringer. 

Homlung arbeider som dramaturg ved Det norske teatret.

Referanser

Kilder 
 www.adressa.no Ragde støtter Homlung
 www.snl.no om Otto Homlung

Eksterne lenker 
  

Norske teatersjefer
Personer fra Oslo
Kanadarøye

Kanadarøye (Salvelinus namaycush) er en fisk i laksefamilien. Arten tilhører samme slekt som arktisk røye og bekkerøye. Den hører naturlig hjemme i det nordlige Nord-Amerika fra Alaska gjennom Canada til de store sjøene nord i USA. Kanadarøye er dessuten satt ut mange andre steder i verden for sportsfiske, blant annet i Trøndelag og på Østlandet i Norge. 

Kanadarøye lever hele livet i innsjøer, og foretrekker kalde og dype sjøer. Ungfisken lever av larver og dyreplankton, men den vokser fort og går tidlig over til fiskeføde hvis det er tilgjengelig.

Norsk sportsfiskerekord fram til 2016 var et eksemplar på 6,82 kg, tatt i Lutvann, Oslo den 29.4.2004. Ny rekord ble satt den 1. juni 2016 med en fisk på 10,2 kilo, fanget i Kvesjøen i Trøndelag. Rekorden ble slått på nytt den 6. juni 2017, da Kjell C. Rambech fanget en fisk på 103 cm og 10,36 kilogram.

I Norsk svarteliste 2012 var arten vurdert til høy risko. I Fremmedartslista 2018 er den nedgradert til lav risiko på grunn av moderat invasjonspotensial og liten økologisk effekt.

Referanser

Eksterne lenker 
 

Laksefisker
Arter som tidligere har stått på Norsk svarteliste
Europas ferskvannsfisker
Robert Enke

Robert Enke (født 24. august 1977 i Jena, død 10. november 2009 i Neustadt am Rübenberge) var tysk fotballspiller. Han spilte sist for Hannover 96 fra 2004 til 2009 som målvakt, og spilte også for Carl Zeiss Jena, Borussia Mönchengladbach, Benfica, FC Barcelona,  Fenerbahçe og Tenerife.

Han spilte åtte landskamper for , og til sammen 196 kamper i Bundesliga.

Robert Enkes to år gamle datter døde av en medfødt hjertefeil i 2006. I mai 2009 adopterte han og hans kone en to måneder gammel pike. Enke tok sitt eget liv 10. november 2009. Kona sa i et møte med Hannover 96 at Robert Enke led av depresjoner. Robert Enkes kiste ble båret ut av AWD Arena 15. november 2009.

Referanser

Eksterne lenker 
 
 
 

Tyske fotballspillere
Spillere i Fotball-EM 2008
Fotballspillere for FC Carl Zeiss Jena
Fotballspillere for Borussia VfL 1900 Mönchengladbach
Fotballspillere for SL Benfica
Fotballspillere for FC Barcelona
Fotballspillere for Fenerbahçe SK
Fotballspillere for CD Tenerife
Fotballspillere for Hannoverscher SV 1896
Personer fra Jena
Patursson

Patursson (opprinnelig Pedersen) er en slekt fra Kirkjubøur på Færøyene. Den er en kongsbondeslekt med tilhold på Kirkjubøargarður, og har fostret mange fremtredende personer i færøysk samfunnsliv. Dagens kongsbonde på Kirkjubøargarður er Jóannes Patursson, som er den 17. generasjon Patursson på gården.

Slektstre 

Páll Patursson, kongsbonde i Kirkjubøur, gift med Elin Dalsgarð.
Helena Patursson (1864–1916), redaktør og kvinnesaksforkjemper, ugift.
Jóannes Patursson (1866–1946), lagtings-, folketings- og landstingsmann, forfatter, dikter og kongskonge i Kirkjubøur, gift med Guðny Eiriksdóttir fra Karlsskáli i Reyðarfjörður på Island.
Páll Patursson (1894–1967), kongsbonde i Kirkjubøur, gift med Morenza Mohr.
Jóannes Patursson (1917–1973), kongsbonde i Kirkjubøur, gift med Malan Anna Ranvør Hansen.
Páll Sverri Patursson (1944–2004), kongsbonde i Kirkjubøur.
Jóannes Patursson, kongsbonde i Kirkjubøur (17. generasjon).
Tróndur Patursson (1944–), kunstner.
Hildigarð Patursson (1899–1980), gift med overlege Pauli Dahl.
Sjúrður Patursson (1903–1971), gift med Olga Holm.
Birna Patursson, gift med professor Jóhan Hendrik Winther Poulsen.
Erlendur Patursson (1913–1986), lagtings- og folketingsmann, fagforeningsleder og økonom, gift med Morid Holm.
Sigert Patursson (1869–1931), eventyrer og forfatter
Sverri Patursson (1871–1960), ornitolog, skribent og miljøaktivist, gift med Agnes Linnemann.
Gazet Patursson (1879–1970), gartner og vitenskapsmann, gift med Frederikka Samuelsen.

Referanser 

Slekter
Færøyinger
Portal:Færøyene/artikler
Movik

Movik er et tettsted i Tromsø kommune i Troms og Finnmark. Det ligger på fastlandet, nordøst for Tromsø sentrum. Tettstedet hadde  innbyggere per 1. januar .

Referanser 

Bydeler i Tromsø
Tettsteder i Troms og Finnmark
Østerdal Garnison

Østerdal Garnison (ØG) er en militær garnison i Østerdalen i Innlandet. 

Garnisonen som er Hærens hovedbase i Sør-Norge, består to militærleirer; Rena leir i Åmot kommune og Terningmoen leir i Elverum kommune. 
Elverum tekniske verksted (ELTV), like utenfor Terningmoen, er også en del av ØG.

Skyte- og øvingsområdene tilhørende ØG (Rødsmoen, Regionfelt Østlandet og Terningmoen øvingsområde) strekker seg tilsammen over flere kommunegrenser og blir mye brukt av flere avdelinger fra hele Forsvaret.

ØG huser bl.a. Hærens våpenskole, FLO base Østerdalen, Operasjonsstøtteavdelingen for Hæren, Forsvarsbygg, Hærens befalskole samt andre avdelinger (se artikkel for hver leir).

Innlandet
Norske militærleirer
Garnisoner
Æ (artist)

Erling Riibe Ramskjell (født 1. februar 1973), kjent under artistnavnet Æ, er en musiker, komponist, tekstforfatter og produsent fra Saltdal i Nordland, nå bosatt i Hamarøy. 

Siden tidlig 1990-tallet har han vært aktiv i band som Ada Vada, Dubel darr, Basaflak, Kennedy Cut, Schtimm og med plateselskapet Clearpass Records. Høsten 2008 debuterte han som solo-artist med albumet Voksensløvsinn.

Diskografi 
 Voksensløvsinn (CD | Clearpass Records 2008)
 Prosaikk (USB/CD | Clearpass Records 2010)
 Udyrbarmark - Live fra Trænafestivalen (USB | Clearpass Records 2010)
 Udyrbarmark: Alfatalismanisk/Omegalomantras (2xLP/2xCD | Clearpass Records 2011)
 Avvikerike (2xLP/2xCD | Clearpass Records 2012)
 Gjendødsligheta (2xLP/2xCD | Clearpass Records 2014)
 Æ (Svenskspråklig versjon CD | Rötjut 2015)
 Æ (Norskspråklig versjon CD |  Clearpass Records  2015)
 Sisimiut (DIGITAL EP |  Clearpass Records  2016)
 Endetidsbilda USB/DIGITAL |  Clearpass Records  2016)

Referanser

Eksterne lenker 
 
 Æ på MySpace
 Diskografi på Discogs

Norske musikere
Norske komponister
Personer fra Saltdal kommune
Simen Sætre

Simen Sætre (født 29. april 1974) er en norsk forfatter og tidligere journalist i Morgenbladet. 

Sætre debuterte som sakprosaforfatter i 2004 med Den lille stygge sjokoladeboka, inspirert av bøker som Eric Schlossers Fast Food Nation og Naomi Kleins No Logo. I 2006 ga han ut Hugo. En biografi om en rusmisbrukers hverdag i Oslo, og i 2010 Petromania om hva oljerikdommen gjør med Norge. I Fjordman. Portrett av en antiislamist (2013) forsøker han å tegne et bilde av bloggeren Fjordman, og hans radikaliseringsprosess. I boka Tolken. En afghaners beretning om en muldvarp i Det norske forsvaret (2017) forteller han historien til tolken Qais Wahidi, som jobbet for Forsvaret i Afghanistan og oppdaget at en av kollegene spionerte for Taliban.

I 2019 var Sætre medlem av Kildeutvalget nedsatt av Norsk Presseforbund for å se på pressens forhold til sine kilder. Kildeutvalgets rapport lå til grunn da Vær Varsom-plakaten ble endret i 2021.

Referanser 

Norske journalister
Norske sakprosaforfattere
Personer fra Ringsaker kommune
Frederik Zimmer

Frederik Zimmer (født 28. mars 1944) er en norsk professor emeritus ved Institutt for offentlig rett ved Det juridiske fakultet ved Universitetet i Oslo. Forskningsområdene til Zimmer er knyttet opp mot skatterett. Han har vært leder av Oljeskattenemnda og overligningsnemnda ved Sentralskattekontoret for storbedrifter. Zimmer ledet det statlig oppnevnte Eiendomsskatteutvalget og Arveavgiftsutvalget. Han var redaktør for tidsskriftet Skatterett og har skrevet flere lærebøker om skatt. Zimmer blogger om skatterett på www.skattebetaleren.no. 

Frederik Zimmer har vært konstituert høyesterettsdommer ved Norges Høyesterett tre ganger, i 2002, 2003 og 2007.

Bibliografi 
 Skatteparadis - Hvorfor betaler multinasjonale konserner lite skatt, og hva kan statene gjøre med det? Universitetsforlaget 2020 ISBN 9788215043159
 Internasjonal inntektsskatterett. Universitetsforlaget 2009 (ISBN 978-82-15-01456-2)
 Bedrift, selskap og skatt. Inntektsbeskatning av næringsdrivende, selskaper og selskapsdeltakere, 4. utgave. Universitetsforlaget 2006 (ISBN 82-15-00834-8)
 Lærebok i skatterett, 5. utgave. Universitetsforlaget 2005 (ISBN 82-15-00836-4)

Eksterne lenker 
 Frederik Zimmers hjemmeside ved UiO

Norske jusprofessorer
Konstituerte dommere i Norges Høyesterett
Professorer ved Universitetet i Oslo
Medlemmer av Det Norske Videnskaps-Akademi
Fødsler i 1944
Geir Ulfstein

Geir Ulfstein (født 8. november 1951) er en norsk professor ved  Institutt for offentlig rett ved Det juridiske fakultet ved Universitetet i Oslo. Forskningsområdene til Ulfstein er knyttet opp mot folkerett. I perioden 2004-2007 var Ulfstein direktør ved Norsk senter for menneskerettigheter.

Bibliografi 
 Hva er folkerett i  Universitetsforlaget serie Hva er, 2016
 Geir Ulfstein, Jon Hovi, Olav Schram Stokke: Implementing the Climate Regime: International Compliance. Earthscan / James & James 2005 (ISBN 1-84407-161-8) 
 Anne Peters, Geir Ulfstein, Jan Klabbers: The Constitutionalization of International Law. Oxford University Press 2009 (ISBN 978-0-19-954342-7)  
 Farah Ali, Geir Ulfstein, Inger-Lise Lien: Velkommen som ny statsborger. Oslo: Arbeids- og inkluderingsdepartementet 2006 (ISBN 8299736404)  
 Andreas Zimmermann, Geir Ulfstein,  Thilo Marauhn: Making Treaties Work Human Rights, Environment and Arms Control. Cambridge University Press 2007 (ISBN 978-0-521-87317-8) 
 Geir Ulfstein, Morten Ruud: Innføring i folkerett. (3. utgave). Universitetsforlaget 2006 (ISBN 8215009883)

Referanser

Eksterne lenker 
 Geir Ulfsteins hjemmseside ved UiO

Norske jusprofessorer
Professorer ved Universitetet i Oslo
Hans Christian Bugge

Hans Christian Bugge (født 2. mars 1942) er professor ved  Institutt for offentlig rett ved Det juridiske fakultet ved Universitetet i Oslo. Bugges fagområde er miljørett. Bugge var dommerfullmektig ved Senja Sorenskriverembete fra 1969-1970, direktør for Statens forurensningstilsyn, generalsekretær i Redd Barna og statssekretær i Departementet for utviklingshjelp under Gro Harlem Brundtlands andre regjering.

Bøker 
 Lærebok i miljøforvaltningsrett, 2. utgave. Universitetsforlaget 2009 (ISBN 9788215015675) 
 Christina Voigt, Hans Christian Bugge: Sustainable development in international and national law. Europa Law Publishing 2008 (ISBN 978-90-76871-84-4) 
 Environmental Law Norway. Kluwer Law International 2004 302 s. International Encyclopedia of Laws
 Forurensningsansvaret. Tano-Aschehoug 1999 (ISBN 82-518-3816-9)

Referanser

Eksterne lenker 
 

  Hans Christian Bugges hjemmseside ved UiO

Norske jusprofessorer
Professorer ved Universitetet i Oslo
Norske embets- og tjenestemenn
Statssekretærer fra Ap
Kirsten Sandberg

Kirsten Sandberg (født 23. april 1954) er en norsk professor ved Institutt for offentlig rett ved Det juridiske fakultet ved Universitetet i Oslo. Forskningsområdene til Sandberg er knyttet opp mot barnerett. Hun var instituttleder ved Institutt for offentlig rett 2005-2009 og senere prodekan for undervisning ved Det juridiske fakultet i en periode.

I 2016 ble Sandberg utnevnt til æresdoktor ved Lunds universitet.

Sandberg var konstituert dommer i Norges Høyesterett i perioden 15. november 2010 til 20. februar 2011.

Hun ble i 2011 valgt til medlem av FNs komité for barns rettigheter og ledet denne 2013-2015. Hun er siden gjenvalgt som medlem for 2015-2019.

Bøker 
 Kirsten Sandberg, Njål Høstmælingen, Elin Saga Kjørholt: Barnekonvensjonen : barns rettigheter i Norge. Universitetsforlaget 2008 (ISBN 978-82-15-01193-6) 
 Kirsten Sandberg: Tilbakeføring av barn etter omsorgsovertakelse. Gyldendal Akademisk 2003 (ISBN 82-05-31496-9)

Referanser

Eksterne lenker 

 Kirsten Sandbergs hjemmeside ved UiO

Norske jusprofessorer
Konstituerte dommere i Norges Høyesterett
Professorer ved Universitetet i Oslo
Archaeological Institute of America

Archaeological Institute of America (AIA) er en  nordamerikansk ideell organisasjon viet til å fremme allmenn interesse for arkeologi, og bevaring av arkeologiske funnsteder. Det har sitt hovedkvarter ved Boston University.

Instituttet ble grunnlagt i 1879, med Charles Eliot Norton som dens først president som satt til 1890.  Det ble autortisert i 1906 av Kongressen i USA. Instituttet har nå mer enn 200 000 medlemmer og mer enn 100 lokale lag.

American Journal of Archaeology som instituttet publiserer er fritt tilgjengelig på nettet. Instituttet har også publisert magasinet Archaeology siden 1948. 

Harrison Ford, som portretterte den fiktive arkeologen Indiana Jones i fire filmer, er styremedlem i styret for AIA.

Den nåværende presidenten er professor Brian Rose ved University of Pennsylvania; Teresa Keller er daglig leder.

AIA, som del av dets innsats for bevaring av funnsted, har sammen med Cotsen Institute of Archaeology startet Sustainable Preservation Initiative (Det holdbare bevaringstiltaket), ledet av Inka arkeologen Larry Coben. Tiltaket fokuserer på bevaringer i Hellas, Mexico, Tyrkia, og land utenfor OECD. Instituttet benytter nye bevaringsparadigmer som innbefatter å gi lokal forankring og holdbar økonomisk utvikling.

Instituttet har siden 1965 årlig delt ut: Gullmedalje for fremragende innsats innen arkeologi (Amerikansk navn: Gold Medal for Distinguished Archaeological Achievement).

Referanser

Eksterne lenker 
 
 American Journal of Archaeology
 Sustainable Preservation Initiative

Arkeologiske institusjoner
Boston University
Etableringer i 1879
Joshua Fry Speed

Joshua Fry Speed (født 14. november 1814 i Louisville i Kentucky i USA, død 29. mai 1882  samme sted) var en nær ungdomsvenn av USAs president Abraham Lincoln.

Han var sønn av dommeren John Speed og Lucy Gilmer Fry Speed. Begge foreldrene var fra betydelige slaveeierfamilier. Hans bror James Speed tjenestegjorde som USAs justisminister årene 1864–1866.

Joshua Speed studerte ved St. Joseph's Academy i Bardstown i Kentucky. Han flyttet i 1835 til Springfield i Illinois.

Speed hadde en butikk i Springfield dit Lincoln i 1837 kom for å kjøpe en seng. Lincoln hadde nettopp ankommet byen for å arbeide der som advokat. Samtalen sluttet med at Lincoln og Speed bestemte seg for å dele rom med hverandre og Lincoln delte også seng med Speed, ettersom det bare fantes én seng i rommet. Lincoln og Speed delte rom i noen år.

Etter faren John Speeds død i 1840 dro Joshua Speed hjem til Kentucky. Han giftet seg i 1841 med Fanny Henning. Lincoln, som hadde brutt sin forlovelse med Mary Todd på den planlagte bryllupsdagen, nyttårsdag 1841, ombestemte seg, og bestemte seg for å gifte seg han også. Lincoln giftet seg med Mary i 1842. Speed hadde i sine brev bedyret at ekteskapet gjorde ham lykkeligere.

Lincoln og Speed fortsatte sin korrespondanse i mange år. De var nære brevvenner og diskuterte sine private problemer i sine brev til hverandre. Speed takket nei til en rekke tilbud om ministerposter i Lincolns administrasjon, men hans bror James takket i 1864 ja til å bli Lincolns justisminister.

Referanser

Eksterne lenker 
 Mr. Lincoln and Friends: Joshua F. Speed

Personer fra Louisville
Fødsler i 1814
Dødsfall i 1882
Forfattere fra USA